KENTUCKY STAR MOTEL LEDIGE ROM, MODERNE KLIMAANLEGG
Har du noensinne vært i et bur?
Ikke et ekte bur med metallstenger og lås.
Selv om jeg har hatt litt erfaring med dem.
Nei, jeg snakker om de imaginære burene
vi bygger for å beskytte oss.
Det var den typen bur min venn Rob og jeg var fanget i
da vi var ti år gamle.
Før vi fant nøkkelen som ville sette oss fri.
Og før vi møtte den storslagne skapningen
som ville forandre vårt liv for alltid.
BEAUCHAMPS EIENDOM INNTRENGERE VIL BLI SKUTT!
For ditt livs kjærlighet eller...
Hysj.
- Hun var en smart... - Det hjelper ikke å gråte.
- Og særlig familien hennes. - Tårer bringer henne ikke tilbake.
-Jesus sa, 'Jeg går til...' -Ja, far.
SKOLEBUSS
Se her. Det er Kentucky Star.
Hvordan er det å være stjerne?
Billy, han vet ikke hvordan det er.
Dette er ikke Kentucky. Dette er Florida.
Ja. Du vet ikke hvordan det er å være stjerne noe sted, ok?
Se på ham. Han har basiller over hele seg.
Gud, han er vemmelig.
Hei, Mr. Nelson, hva gjør du?
Dette er ikke et stopp, Mr. Nelson.
Hei, dette er skolebussen.
Jeg vet det.
Du er kledd til fest. Dette er ikke en festbuss.
Det er ikke min feil at du ikke har fine klær.
Unnskyld. Vi mente ikke noe med det.
Hva heter du?
Sistine.
Sistine? Hva for slags dumt navn er det?
Som kapellet.
Hva glor du på?
Ja, hva glor du på, sykdomsgutt?
Kom igjen.
Vi ser verden på samme måte.
Det er Gud som gir liv til Adam med bare en berøring.
Det er det Michelangelo prøvde å si.
'SKAPELSEN' AV MICHELANGELO
Jøss!
Og Michelangelo ville ikke engang male det.
Han mente at han var en bedre billedhugger enn maler.
- Kan du tro det? - Ikke tale om.
Hele taket er en freske.
- Vet du hva freske betyr? - Nei.
Det betyr at en maler går inn
og maler på all gipsen veldig fort.
MOTELL KONTOR
Fikk du rengjort alle rommene godt?
Har jeg noensinne ikke rengjort rommene godt?
Når jeg tenker på det, tror jeg ikke det.
Da kan vi regne med at jeg har rengjort alle rommene virkelig godt.
Sparer oss begge litt tid.
Hei, ikke vær frekk. Jeg betaler deg ikke for nesevise kommentarer.
Du betaler meg så vidt nok til å puste.
Hei, mann.
Kan du vise veien til spaet?
- Spaet? - Ja.
Ser dette stedet ut som det har et spa?
Leit å høre at du ikke strekker til.
Spa...
Mitt navn er Sistine Bailey.
For et nydelig navn.
Takk.
Jeg er fra Philadelphia i Pennsylvania, Frihetsklokkens hjem, -
-og jeg hater sørstatene, for menneskene der er uvitende.
Og jeg blir ikke her i Lister. Far kommer og henter meg i neste uke.
Ok...
Takk for at du presenterte deg, Sistine Bailey.
Du kan sette deg nå
før du sier noe enda verre.
Jeg vil snakke om forrige ukes prøve.
Dere gjorde det ikke så bra.
Vi skal finne ut av dette sammen og se hvor det gikk galt.
Vi skal gå over...
- Mor, jeg klarer ikke dette. - La meg se på det.
Du kan spikke det.
Jeg viser deg. Det er ikke vanskelig.
Hei, ikke rist på senga. Din mor har store smerter.
Han skader meg ikke, Robert.
Ikke trett deg ut.
Det er i orden. Jeg lærer bare Rob noen ting jeg kan.
Sånn. Nå kan du gjøre litt.
Se! Du vet allerede hva du må gjøre.
Hendene dine kan det.
Det hjelper spikkingen når du stikker ut tunga.
Rob, du må gå til rektors kontor.
Rob?
Rob Horton?
Mr. Phelmer vil se deg på sitt kontor.
- Forstår du? - Ja, ma'am.
Billy, jeg så det.
God morgen, Rob. Går det bra i dag?
- Ja, sir. - Vi har vært litt bekymret.
Det gjelder beina dine. Får jeg ta en titt?
- Ja, sir. - Ok.
Nei, det ser ikke bra ut.
Det ser slett ikke bra ut.
Slik har det seg, Rob.
Noen av foreldrene, og jeg vil ikke nevne navn,
er bekymret for at det du har der, kan være smittsomt.
Smittsomt.
Det betyr at noen av de andre elevene kan få det.
Si sannheten nå, gutt.
Har du brukt den medisinen du fortalte meg om?
- Har du smurt den på? - Ja, sir.
Vel... Jeg skal være direkte og ærlig med deg, Rob.
Det kan være en god idé om du blir hjemme noen dager.
Gi medisinen tid til å virke,
og så kan du komme tilbake til skolen når beinet ditt er bedre.
- Høres det ut som en plan? - Det er i orden.
Ok. Bra. Nå sier vi det sånn:
Jeg skriver et lite brev til foreldrene dine...
Faren din, mener jeg.
Vi forklarer ham hvordan alt er. Og du kan fortelle ham
at hvis han har noen spørsmål, så kan han bare ringe meg, ok?
- Ja, sir. - Ok. Vær så god.
Gå. Ja, ja. Vi ses, kompis.
Vi har alle våre utfordringer.
REKTOR
- Tusen takk. - Bare hyggelig.
- Hva heter du? - Rob Horton.
Veldig hyggelig å møte deg, Rob Horton.
- Jeg er Miss Mills. Hva har du der? - Det er ikke noe.
Får jeg se det?
Se på det. Har du tegnet dette?
Ja, ma'am. Det er ingenting.
Det ser ikke ut som ingenting. Du er en god kunstner, Rob.
Jeg vil se mer.
Kan du komme i morgen og vise meg noen kunstverk?
Jeg kan ikke. Mr. Phelmer vil at jeg blir hjemme noen dager
på grunn av beina mine.
Jeg hadde det også vanskelig i femte klasse.
Jeg forstår.
Når du kommer tilbake, må du komme innom meg.
- Lover du det? - Ja, ma'am.
Dra tilbake dit du kom fra, taper.
Hei! La henne være.
Hvem snakker du til?
Ja, hvem tror du at du snakker til?
Jeg sa: la henne være.
Vil du tvinge meg?
Det er ingen steder å sitte.
Jeg har ikke lyst til å sitte her.
Ok.
Hva heter du?
Rob Horton.
La meg fortelle deg noe, Rob Horton.
Du må ikke løpe.
Det er det de vil. At du løper.
Jeg hater å være her.
Dette er en dum drittby med dumme drittlærere.
Ingen på skolen vet hva Det sixtinske kapell er.
Jeg vet det.
Hva?
Jeg vet hva det er.
Jeg vedder. Jeg vedder imot.
Et bilde der Gud skaper verden, som i 1. mosebok. Det er i Italia.
Bildet er malt i taket. Det er fresker.
Jeg får ikke gå på skolen på grunn av beina mine.
Jeg fikk en lapp.
Mr. Phelmer, rektor,
sier at de andre foreldrene frykter at det jeg har, er smittsomt.
La meg bli smittet.
Vær så snill, vær så snill.
Vær så snill, vær så snill, la meg bli smittet.
Du vil ikke. Det er ikke smittsomt.
- Vær så snill, vær så snill. - Det er ingen sykdom. Det er meg.
Hvor bor du?
På motellet. Kentucky Star.
Bor dere på motell?
Det er ikke permanent. Det er bare til vi kommer tilbake på beina.
Jeg kan komme med leksene dine.
Jeg kommer til motellet.
Det er ikke smittsomt.
Jeg vet det.
Jeg har fortalt rektor det før. Jeg ringte ham og fortalte det.
Ja, far.
Vil du bli hjemme?
Kanskje jeg kan få en avtale.
En lege kan skrive at det du har, ikke er smittsomt.
Ja, far.
Men ikke på noen dager.
- Ok? Du kan få en liten pause. - Det hadde vært fint.
Du må slåss mot dem.
Guttene.
Jeg vet at du ikke vil, men du må slåss.
Ellers får du aldri være i fred.
Ja, far.
Ok.
I mellomtiden kan du hjelpe meg her.
Gjøre litt arbeid, koste og rengjøre.
Beauchamp sliter meg ut. Hvem i helvete tror han at han er?
Kan du ikke bare få deg en jobb et annet sted?
Gå og hent medisinen.
Tror du at Beauchamp er verdens rikeste mann?
Nei. Han eier ikke mer enn et lite motell nå, og skogen.
Han liker å late som om han er rik.
Ok. Det var det.
- Kan jeg gå ut? - Nei.
Jeg vil ikke at medisinen skal regne av, den er for dyr.
Gå og vask deg. Så spiser vi kveldsmat.
En dag får vi et hus med en ordentlig komfyr.
Da skal jeg lage god mat.
- Dette er godt. - Spis alt du vil. Jeg er ikke sulten.
Det ligner ikke en sommerfugl.
Nei, det gjør ikke det. Det ser ut som om det vil være en fisk.
Men jeg spikket en sommerfugl.
Trestykket hadde andre ideer.
Du vet aldri hva som kommer ut av treet.
Det gjør hva det vil, og du bare følger det.
Kom igjen. Du kan gjøre ferdig fisken din.
Legg meg ned!
Kom igjen, gutt.
Kom igjen, du er arbeidsmann nå. Du må stå opp.
- Vet du hva? - Nei, ma'am.
Jeg vil heller gjøre rent etter griser i en låve
enn etter noen av menneskene på dette stedet.
Griser gir deg i alle fall respekt.
Hva glor du på?
Hvorfor er du ikke på skolen?
- Jeg vet ikke. - Hva mener du med det?
Ikke trekk på skuldrene til meg.
Som en liten fugl som vil fly sin vei.
Vil du leve av å vaske motellrom?
Det stemmer. Ingen vil ha denne jobben.
Jeg er den eneste tosken Beauchamp får til å gjøre det.
Bli på skolen, ellers ender du opp som meg.
Fortell meg hvorfor du ikke er på skolen.
Fordi jeg har utslett på beina.
- Hvor lenge har du hatt det? - En stund.
Jeg kan si deg hvordan du blir bra.
Jeg kan fortelle det nå. Du trenger ikke å gå til lege.
Sorg.
Du bærer all den sorgen i beina dine.
Du lar den ikke nå hjertet ditt, hvor den hører til.
Du må la sorgen stige opp.
Rektor tror det er smittsomt.
Mannen har ikke peiling.
Han har mange diplomer.
De er innrammet og henger på veggen hans.
Han har nok ikke ett for fornuft.
Jeg må rengjøre flere rom.
Du må ikke glemme hva jeg sa. Vil du vel?
- Nei, ma'am. - Hva sa jeg?
At jeg må la sorgen stige.
Det stemmer. La sorgen stige opp.
MOTELL INNGANG
Hei, sykdomsgutt!
Her kommer kjæresten din!
- Hei. - Hei.
Jeg har med leksene.
Takk.
Kunstlæreren spurte etter deg. Hun hadde lim i håret.
Hvorfor heter dette stedet Kentucky Star?
Fordi Beauchamp, eieren,
hadde en hest en gang. Han kalte den Kentucky Star.
Det er et dumt navn for et motell i Florida.
Han må være ekstremt dum.
Ja vel, da.
Jeg vet om en tiger.
- Hvor? - Kom igjen.
Vi må gå gjennom skogen.
Du kan gi meg noen av klærne dine.
- Jeg hater dette antrekket uansett. - Denne veien.
Gode Gud!
Beklager. Vi får ikke gjester så ofte.
Du godeste.
- Hvor fikk du tak i dem? - Jeg laget dem.
Michelangelo,
mannen som malte taket i Det sixtinske kapell,
laget skulpturer også.
Du er billedhugger.
Du er kunstner.
Nei.
Den er...
perfekt.
Det er som å se et lite speil av tre.
Hva ser du på?
Kom igjen.
Gi meg noen klær, så vi kan gå og se tigeren.
Vær så god.
Unnskyld meg. Kan jeg få litt privatliv?
Ja da.
Vis meg den tigeren.
Her vokste mor opp.
Her i Lister.
Hun sa alltid til seg selv at hvis hun kom seg ut herfra,
ville hun aldri komme tilbake.
Men nå er hun tilbake.
Fordi far hadde et forhold med sekretæren sin.
Hun heter Bridgette.
Og hun kan ikke skrive på maskin.
Det er virkelig dårlig for en sekretær
å ikke kunne det.
Han kommer for å hente meg.
Snart. Neste uke, sannsynligvis.
Jeg blir definitivt ikke her, det kan du være sikker på.
Er du ikke redd for å få søle på skoene?
Nei. Jeg hater disse skoene.
Jeg hater alle klærne mor tvinger meg til å gå i.
Denne veien.
Bor din mor sammen med deg?
- Nei. - Hvor er hun?
Mor skal åpne en butikk i sentrum.
Det blir en kunstbutikk.
Hun vil gi litt kultur til denne bakevja.
Hun kunne selge noen av skulpturene dine.
De er ikke skulpturer. Det er bare treskjæring.
- Nei, jeg sa at de er skulpturer. - Vi må være stille.
Beauchamp vil ikke ha folk på eiendommen sin.
- Er dette hans eiendom? - Ja. Alt tilhører ham.
Motellet, skogen, alt.
Han kan ikke eie alt.
Dessuten bryr jeg meg ikke.
Han kan ta oss. Han kan sette oss i fengsel.
Jeg bryr meg ikke.
Hvis vi er i fengsel, får vi ikke se tigeren!
- Hvor er moren din? - Vi må være stille.
Jeg må ikke være stille! Jeg vil vite hvor moren din er!
Du vet ikke hvordan man snakker til mennesker.
Jeg fortalte deg om far og mor og Bridgette,
og du har ikke sagt noe.
Du vil ikke fortelle meg om moren din.
Behold de dumme hemmelighetene dine.
Behold den dumme tigeren din også.
Jeg bryr meg ikke!
Vent! Vent!
Vel...?
Hun er død. Moren min er død.
Ok.
Hvor er tigeren?
Bare vent. Den er like rundt her.
Den er vakker.
Ikke gå for nær. Den vil kanskje ikke like det.
- Det er akkurat som diktet. - Hva?
Det er sånn: Tiger, tiger, brenner klart
I nettenes skoger
Dette er akkurat sånn.
Den brenner klart.
Ja.
- Hva gjør den her ute? - Jeg vet ikke.
- Den er Beauchamps, tror jeg. - Beauchamps hva?
- Kjæledyr? - Jeg vet ikke.
Jeg liker å komme hit og se på den. Kanskje den liker det også.
Det er egoistisk.
Det er ikke bra for tigeren å være i bur.
Det er ikke riktig.
Vi kan ikke gjøre noe med det.
Vi kan slippe den løs, la den gå fri.
Nei. Se alle de låsene.
Vi kan sage gjennom dem.
- Nei. - Vi må sette den fri.
- Vi kan ikke bare slippe den løs. - Vi må redde den!
Det kommer en bil. Det er Beauchamp!
Vi må stikke. Kom!
Er han bak oss?
Hold opp med å trekke på skuldrene. Jeg hater det.
Jeg hater at du trekker på skuldrene hele tiden!
Du ser ut som en stor fugl som flakser med vingene!
- Rob. - Ja, far?
- Hvor har du vært? - Ute i skogen.
Har du gjort jobbene jeg ba deg om?
Ja, far.
Ok. Hvem har du med deg?
Dette er Sistine.
Sistine...
- Er denne din? - Ja, det er den.
- Bor du rundt her? - For øyeblikket.
- Vet familien din at du er her? - Jeg skulle ringe mor.
Vi har en telefonautomat i vaskerommet.
I vaskerommet?
Vi har ikke telefon i motellrommet.
Kan jeg få noen vekslepenger?
Å, ja.
Skal jeg bli med deg?
Nei, jeg finner det. Tusen takk.
- Hun virker som en håndfull. - Ja, far.
Hvorfor har hun på dine klær?
Hun hadde en kjole.
Den var for pen til å gå med ute i skogen.
Ok.
Du kan gå inn.
- Vi må smøre medisin på beina dine. - Ja, far.
- Mor kommer og henter meg. - Her er klærne dine.
- Hvorfor har dere ikke telefon? - Vi har vel ingen å ringe.
Jeg liker å se opp på ting.
Det gjorde mor og far også.
Det var sånn de møttes.
De så opp på taket i Det sixtinske kapell.
De så ikke hvor de gikk,
og så støtte de på hverandre.
Derfor heter jeg Sistine.
Jeg liker navnet ditt.
Hvordan døde moren din?
Kreft.
Hva het hun?
Jeg får ikke lov å snakke om henne.
Hvorfor ikke?
Fordi.
Far sier at det ikke gjør noe godt å snakke om henne.
Han sier at hun er borte,
og det er ikke noe vi kan gjøre med det.
Derfor flyttet vi hit fra Jacksonville.
Fordi alle alltid vil snakke om henne.
Vi flyttet hit for å gå videre.
Det er moren min.
Ok. Jeg kommer tilbake i morgen.
Da kan vi legge planer for å sette tigeren fri.
Sissy! Hva i alle dager?
Hva gjør du her ute?
- Herregud! Hva har du på deg? - Klær.
Du ser ut som en uteligger. Sett deg i bilen.
Du må være Rob.
- Hva er etternavnet ditt, Rob? - Horton.
Horton? Er du i slekt med Seldon Horton, kongressmannen?
Kongressmannen?
Nei, ma'am. Jeg tror ikke det.
Sissy, sett deg i bilen.
Hun vil aldri høre på meg.
Hennes far er den eneste hun hører på.
Den løgneren.
Du er løgneren! Det er du som lyver!
Sistine! Herregud!
- På med bilbeltet, unge dame! - Ja da!
Caroline.
Hun het Caroline.
- Nå? - Nei, ikke ennå.
Du må vente.
- Nå? - Ja, kom igjen. Sett i kontakten.
Sånn, ja.
- Jøye meg! - Bra jobbet, dere.
KONTOR
ISMASKIN, TELEFON, KALDE DRIKKER
Har du vært i dyrehagen?
Jeg har vært i den i Sorley. Det stinket der.
Tror du at dyrene mislikte å være innlåst?
Ingen har spurt dem hva de mener.
Mener du at det er slemt å holde dyr innelåst?
Da jeg var lita jente, kjøpte far en fugl i bur til meg.
En liten, grønn parakitt.
Den var så liten at den fikk plass i hånden min.
Jeg kunne se det lille hjertet slå.
Han kikket opp på meg og skakket på hodet.
Jeg kalte ham Cricket, fordi han sang hele tiden.
- Hva skjedde med ham? - Jeg slapp ham fri.
- Slapp du ham fri? - Ja.
Jeg orket ikke å se ham i det buret, så jeg slapp ham fri.
Hva skjedde?
Jeg fikk juling av far.
Han sa at det ikke var bra for fuglen.
Jeg ga bare en slange kveldsmaten hans.
Så du så ham aldri igjen?
Han flyr gjennom drømmene mine en gang i blant,
flakser med vingene og synger.
Er det derfor du nynner?
Kanskje.
Jeg vet om noe som er i et bur.
Hvem gjør ikke det?
Nei, nei! Ikke gå fra meg!
Du gjør som jeg sier, og du er ikke frekk mot meg.
Ok.
Ok, ok, ok.
Se her.
Er du på lønningslista nå?
Nei, sir.
Jobber du gratis? Flott. Det liker jeg å høre.
Ja, sir.
Skal ikke du være på skolen?
- Eller har du tatt eksamen allerede? - Jeg er syk.
Syk og lei av skolen, hva?
Du har ingen mor som bestemmer over deg.
Dere kan lage deres egne regler, hva?
Vel... Hør på meg.
Jeg har mange ting å gjøre for tiden.
Det er mer enn jeg kan ta meg av.
Jeg lurte på om kanskje en kvikk gutt som deg
kanskje ville tjene noen ekstra lommepenger.
Ja? La meg fortelle deg hva jeg har.
Liker du dyr?
Selvsagt gjør du det. Alle gutter liker dyr, ikke sant?
Men liker du ville dyr?
Ja, for jeg fikk et vilt dyr for et par dager siden.
Jeg har et vilt dyr som du knapt ville tro,
her på denne eiendommen.
Og jeg har planer for den. Jeg har store, store planer.
Det eneste er...
Den trenger pleie, sitt daglige stell.
Er du med, gutt?
- Ja, sir. - Ok.
Kom, så kjører vi en tur.
- Jeg skal vise deg hva jeg prater om. - Men jeg skal koste.
Sier hvem?
Den udugelige faren din, hva?
Han er ikke sjefen. Han er ikke sjef over noen.
Jeg er sjefen.
Så når jeg sier 'kom igjen',
da sier du 'ok'.
Så... kom igjen.
Ok.
Hopp opp.
La meg ta den. Vi legger den bak her.
Ikke bekymre deg for det. Det er bare kjøttet.
Det vil ikke skade deg. Tørk hendene dine.
Du vil ikke tro det jeg skal vise deg.
- Nei, sir. - Hva?
Nei, sir. Jeg kommer ikke til å tro det.
Hold øynene lukket. Ikke juks.
Vi er nesten framme.
Ikke kikk. Ikke kikk.
Ok.
Ok. Holder du dem lukket?
- Ja, sir. - Ok.
Kom her.
Ok, nesten framme.
Ikke juks nå. Ingen liker en juksemaker.
- Ja, sir. - Ok.
Åpne øynene. Fortell meg hva du ser.
- Det er en tiger! - Det kan du banne på.
Jungelens konge.
Og han er bare min.
Jøye meg! Eier du ham?
Det stemmer.
En fyr jeg kjenner, skyldte meg penger.
Han betalte meg med tigeren.
Slik gjør virkelige menn forretninger. Betaler i tigere.
Det stemmer. Virkelige menn gjør forretninger i tigere.
Det stemmer.
- Hva vil du gjøre med ham? - Jeg vurderer noen alternativer.
Kanskje... Jeg tenkte på å plassere ham
rett foran Kentucky Star.
Det ville gi massevis av forretninger til motellet. Flink gutt.
Eller kanskje jeg bare dreper ham.
Kanskje jeg flår ham og lager en tigerjakke.
Kan du tenke deg meg i en stor tigerjakke?
Jeg hadde sett bra ut.
Uansett... Jeg har ikke helt bestemt meg ennå.
Men jeg kan love deg at han krever mye arbeid.
Han må spise kjøtt to ganger om dagen.
Det er der du kommer inn.
Du må komme ut hit og mate ham for meg.
Jeg gir deg to dollar hver gang du gjør det.
Hva sier du til det?
Hvordan får jeg kjøttet i buret?
Jeg skal vise deg.
Se her.
Ser du disse nøklene?
Denne lille nøkkelen med en rød F på?
Ikke bry deg om disse nøklene,
for disse nøklene åpner den store døra,
og den store tigeren kommer ut, og han spiser deg garantert.
Forstår du?
Du tar denne lille nøkkelen med en rød F.
Du går til denne lille døra.
Du åpner denne lille låsen her. Sånn.
Ja. Ta ut kjøttet.
Og du kaster inn ett stykke om gangen. På denne måten.
Pokker!
Uansett... Så enkelt er det.
- Hva er tigerens navn? - Navn?
Han har ikke navn. Du må ikke gi navn til noe
du kaster et kjøttstykke til, din dumrian.
Kom her nå. Jeg skal presentere deg skikkelig.
Ok, tiger.
Ser du denne gutten?
Han skal mate deg framover, ikke jeg. Ok?
Han har nøklene. Ta nøklene.
Han har nøklene, ikke jeg. Forstår du det?
Ok.
Nå kjenner dere hverandre.
Alt i orden, gutt?
- Ja, sir. - Ja?
Ok. Ikke bekymre deg for ham.
Du klarer deg. Han er dum uansett.
Ok. Kom her. Kom her.
Dette er vår forretningsavtale.
Det angår ingen andre, ok?
Ok. Du får ta denne posen med kjøtt.
Du må gjemme den et sted.
I morgen får du en ny pose med kjøtt.
Og i mellomtiden...
skal du holde munnen lukket. Forstår du, gutt?
Er det deg, Rob Horton?
Ja, ma'am.
- Går det bra, Rob? - Ja, ma'am.
Hva ser du på, lille frøken?
Hun er kunstlæreren fra skolen.
- Er du sikker på at alt er bra, Rob? - Han har sagt at han har det bra.
Kan ikke du ta det lilla håret ditt
og kjøre ned gaten, frøken.
Kom og snakk med meg når du er tilbake.
- Smekken din er åpen. - Jeg sa at du skulle stikke!
Husk hva jeg sa til deg.
- Ja, sir. - Ok.
Hei, spedalskgutt!
Her kommer kjæresten din, spedalskgutt!
- Skal du kysse henne? - Ja. Kyss henne. Kyss henne.
Vi går til tigeren.
Tigere er utrydningstruet.
Vi må redde ham.
Vi må være forsiktige. Han tisset på Beauchamp.
- Gjorde han det? Herlig. - Han stinket fryktelig.
Det betyr at han markerte sitt territorium.
Han markerer det han eier.
Den tufsen forstår ikke at tigeren eier ham.
Pass deg, så han ikke angriper deg.
Det vil han ikke.
Tigere angriper bare mennesker hvis de er fryktelig sultne.
Denne er ikke sulten.
Hvordan vet du det?
Han er ikke tynn, er han vel?
Han ser ikke sulten ut.
- Nøkler. - Hva?
Jeg har nøklene til buret.
- Hvordan? - Beauchamp.
Jeg skal mate tigeren, og han ga meg nøklene.
Ok.
Nå trenger vi bare å åpne låsen og slippe ham ut.
- Nei. - Er du gal?
Det er ikke trygt. Det er ikke trygt for ham.
Min venn, Willie May, hadde en fugl og lot den gå.
- Den ble bare spist opp. - Hva?
Det du sier, gir ikke mening. Dette er en tiger, ikke en fugl.
Jeg vet ikke hvem Willie May er, og jeg bryr meg ikke.
Du kan ikke hindre meg i å slippe tigeren løs.
Jeg gjør det uten nøklene. Jeg sager i stykker låsen selv!
- Ikke. - 'Ikke!'
Jeg gleder meg til far henter meg.
Når han kommer, skal jeg få ham ut hit
og slippe tigeren løs. Det er det første vi gjør.
Ikke.
Jeg skal få deg ut herfra.
Det lover jeg.
Jeg har deg.
Jeg holder deg.
- Dette er grusomt. Bare grusomt. - Hva da?
Det er ikke riktig.
Hva gjør du? Er du gal?
Nå kan han se stjernene.
Se. Det er Karlsvogna.
- Hvor? - Her borte.
Ser du den?
Ja, akkurat. Jeg ser den.
Den ser ut som halen til en stor bjørn.
Du har rett. Det er det.
Karlsvogna er en del av Ursa major.
Det betyr Store bjørn.
Jeg tror han også ser bjørnen.
Ja, det gjør han.
Ser du?
Det var det rette å gjøre.
Så du stjerneskuddet?
Ja, det var veldig raskt.
Hvis en tiger og en bjørn slåss, hvem tror du ville vinne?
Tigeren.
Særlig hvis det var vår tiger.
Jeg må ringe mor. Hun kommer til å bli sint.
Jeg blir med deg.
- Hei. - Hei. Hvem er vennen din?
Dette er Sistine.
Sistine, dette er Willie May. Det var hun jeg fortalte deg om.
- Hun hadde en fugl og slapp den fri. - Hva så?
Ingenting.
Jeg hadde en fugl.
Hvorfor henger du her? Prøver du å skremme folk?
Jeg prøver ikke å skremme noen.
- Willie May arbeider her. - Det stemmer.
Vet du hva?
Jeg kjenner deg. Du trenger ikke å presentere deg for meg.
Du er sint.
Du har en hel verden av sinne inni deg.
Jeg kjenner sinne når jeg ser det. Jeg har vært sint hele livet.
- Jeg er ikke sint. - Nei vel.
Da er du en sint løgner.
Vær så god.
Tenk at Gud har kastet dere to sammen!
Denne gutten er full av sorg. Han bærer den i beinet, og du...
Du er full av sinne.
Det strømmer ut av deg som lyn.
Dere et litt av et par.
Hvor høy er du?
1,88.
Jeg må hjem.
Men først, la meg gi deg noen råd.
Jeg har gitt denne gutten noen råd. Er du klar for dine?
Ingen kommer for å redde deg.
Du må redde deg selv.
Jeg tror hun er en profet.
En hva?
En profet.
De er malt over hele taket i Det sixtinske kapell.
Kvinner Gud snakker gjennom.
Profet. Det gir mening.
Var du ute i skogen med den jenta igjen?
Ja, far.
Se her, sønn.
Hvor kommer dette kjøttet fra?
Beauchamp.
Beauchamp?
Han betaler meg knapt noe, og nå gir han oss råttent kjøtt.
Er jeg ikke mann nok til å skaffe kjøtt til mitt eget bord?
Jeg skal gi ham en lærepenge.
Det burde jeg.
Jeg arbeider for en slikk og ingenting.
Gir oss råttent kjøtt!
Råttent kjøtt!
Pokker ta ham!
- God og varm, slik du liker den. - Takk, elskling.
Hva? Det er kamille. Det er favoritten din.
Den er deilig, Robert.
Hva er det?
- Jeg har noe til deg. - Nei.
Noe jeg har laget bare til deg.
Jøye meg!
Jeg vet fremdeles ikke hvordan du gjør det. Den er vakker.
- Det er meg, og det er deg. - Jeg kan se det, takk.
Jeg elsker deg.
Far...
Nei, nei. Ikke nå.
Se, Rob.
Jeg har aldri i hele mitt liv sett en penere grønnfarge.
Er den ikke perfekt?
Ja, mor. Som den originale grønnfargen.
Den første Gud fant opp.
Det stemmer. Den første grønnfargen noensinne.
Eller kanskje han lagde den bare for deg.
- Tror du det? - Kanskje.
Du og jeg, vi ser verden på samme måte.
Hva snakker dere om?
- Grønt. - Grønt.
Ja, og så...
- Hei. - Hei.
Hvor er venninnen din?
Skolen. Det er halv dag i dag.
Hvorfor ser du på meg på den måten?
Jeg har laget noe til meg.
Du har laget noe til meg?
Jaså?
Men du må holde ut hånden og lukke øynene.
Jeg må ikke.
Du kan se nå.
Jeg må ikke se. Jeg vet hva dette er.
Det er Cricket.
Men du må se på den og si om jeg fikk den til.
Jeg må ikke gjøre noe annet enn å forbli svart og dø.
Kom igjen, se på den.
Det er fuglen.
Det er den.
Nå trenger du ikke å drømme om ham mer.
Det er sant.
Hvem har lært deg å spikke som dette?
Mor.
Hun var en god lærer.
Ja, ma'am.
Jeg vet at en fugl av tre ikke er som en ekte.
Ja, det er sant, men...
Den trøster hjertet mitt likevel.
Far sier han ikke har arbeid til meg før i ettermiddag.
Han sa at jeg kan hjelpe deg.
Vel...
Jeg kan sikkert finne noe du kan hjelpe meg med.
Det er ikke min feil at du er blakk, pokkers idiot!
Du kom til meg, og nå du skylder meg masse.
Pluss renter!
Du må tenke, ellers vil det få konsekvenser.
- Ok. Ok. - Jeg mener det.
Hei!
Hvor er profeten?
- Willie May, hvor er hun? - Hun støvsuger.
Mor fant ut at jeg gikk med klærne dine på skolen.
Jeg er i trøbbel. Jeg får ikke lov til å komme hit mer.
Du må ikke alltid havne i slåsskamper.
Noen ganger, hvis ikke du tar igjen, får du være i fred.
Jeg vil slåss.
Jeg vil ta igjen.
Noen ganger slår jeg først. Jeg vet ikke hvorfor.
Jeg vil spørre profeten hva vi skal gjøre med tigeren.
Nei. Du kan ikke spørre henne om tigeren.
Beauchamp sa at jeg ikke får si det til noen,
særlig ikke Willie May.
Vi trenger svar.
Se på dere to.
Hva har du i hånden?
- Har Rob laget den? - Ja.
Den ser nesten levende ut.
- Er den som fuglen du slapp fri? - Akkurat sånn.
Jeg...
- Vi må spørre deg om noe. - Bare spør.
Hvis du visste om noe som var innelåst,
noe stort og vakkert som var innelåst helt urettferdig,
uten noen god grunn,
og du hadde nøklene til buret, ville du slippe det fri?
Gud. Hva har dere innelåst i et bur?
- Det er en tiger. - En hva?
En tiger.
- Herre Jesus. - Det er sant!
Ok.
Dere får ta meg med dit dere har en tiger i bur.
Denne veien!
Rolig. Ikke så fort. Jeg kommer.
Gi meg en sjanse til å ta dere igjen.
Hvor skal dere? Dette er ikke noe sted for dere...
Herre, min Gud!
Ingen tvil om at Gud er en vredens Gud
når Han kan lage noe sånt.
Hvem er tosken som buret den tigeren inne?
- Han tilhører Beauchamp. - Beauchamp?
Hvis det er en person som ikke burde eie en tiger,
så er det Beauchamp.
- Pokkers tosk. - Ser du?
Det er ikke riktig?
Som du sa om fuglen din,
at du måtte slippe den løs.
En fugl er en ting.
En tiger Beauchamp eier, er noe helt annet.
Si til Rob at han må låse opp buret og slippe tigeren fri.
Nei.
Hva skal denne tigeren gjøre når du slipper ham ut?
Hvordan skal den leve?
Pantere lever i skogen. De overlever.
Før, ja. Ikke nå lenger.
Du sier ikke det du tror. Du snakker ikke som en profet.
Jeg er ikke en profet. Jeg er en person som sier sannheten.
Det er ingenting dere kan gjøre for den tigeren,
bare la ham være.
- Det er ikke riktig. - Det angår ikke saken.
Noen ganger spiller ikke det inn.
Jeg gleder meg til far kommer og henter meg.
Han vet hva som er riktig.
Han kommer hit og slipper ut tigeren.
Faren din kommer ikke og henter deg.
Min far kommer og henter meg.
Nei. Han gjør ikke det. Han er en løgner. Som din mor sa.
Du er løgneren. Og jeg hater deg.
Alle på skolen hater deg. Til og med lærerne.
Jeg håper at jeg aldri noensinne får se deg igjen.
Hun mener det ikke.
Hun mente ikke noe av det hun sa nå.
Hold opp.
Hør på meg.
Tror du at jeg ikke ville se tigeren komme seg ut av det buret?
Ja.
Jeg hadde elsket å se den tigeren komme seg løs
og spise Beauchamp.
Det hadde han fortjent for å holde et vilt dyr innelåst,
og for å involvere dere.
Å gi deg nøklene til buret.
Kom igjen.
Nå går vi herfra.
Hun er død.
Sistine! Jeg må fortelle deg noe.
Jeg snakker ikke til deg.
- Jeg vil fortelle deg om tigeren. - Hva med den?
- Jeg skal slippe ham løs. - Det gjør du aldri.
Jo, det skal jeg.
Jeg skal gjøre det, Sistine. Jeg skal gjøre det for deg.
Å nei.
Hei.
Er det tufsen?
Er du ute og mosjonerer?
- Si noe, gutt! - Ja, sir.
Jeg vet hva du har gjort.
Du renner etter jentene, hva? En mann etter mitt eget hjerte.
Er dette kjæresten din?
Nei, sir.
Hva heter du, småen?
- Sissy. - Sissy! Det er veldig søtt.
Det er et navn man gjerne løper ned veien etter.
Jeg har mer varer til deg.
Jeg legger dem bak kontoret.
Hold den udugelige faren din utenfor dette, ok?
Ja, sir.
Godt.
Jeg har noen voksne forretninger med faren din, så...
Unngå å havne i trøbbel, ok?
- Ja, sir. - Ok.
Så hyggelig å møte deg.
Hyggelig å møte deg også, Sissy.
For en klovn.
Han er kanskje ikke verdens dummeste, men de er nok i slekt.
Han er redd. Han er redd for tigeren.
- Derfor må du mate ham. - Ja. Du har rett.
Unnskyld for det jeg sa om faren din tidligere.
Jeg vil ikke snakke om far.
Det betyr ingenting. Det viktigste er tigeren.
Kom igjen. Vi slipper ham løs.
Fort! Skynd deg!
Fort! Ta den andre låsen.
Åpne døra.
Han har ikke spist noe på to dager.
- Han er sikkert sulten. - Hva så?
- Hva om han spiser oss? - Aldri. Vi er hans frigjørere.
Ok.
Flytt deg.
Kom igjen.
Du er fri.
Gå ut!
Gå nå!
Vi ser verden på samme måte.
Hun er død.
Tårer får henne ikke tilbake.
Ut av buret!
Hørte du meg? Gå ut!
Gå ut!
Hørte du meg? Gå ut! Ut av buret!
Gå ut!
Han går. Se.
Gå nå! Vær fri!
Du godeste.
Ser du?
Det var det rette å gjøre.
Ja. Det var det rette å gjøre.
- Han er fri! Vi gjorde det! - Han er fri. Vi gjorde det!
Sistine. Sistine!
Går det bra?
Jeg vet ikke. Noe tok pusten fra meg.
Kom igjen. Kom igjen.
Nei!
Kjære Jesus.
Hva har du gjort?
Du er en løgner. Du er en løgner.
- Kom igjen. - Din løgner.
Du vet jeg ikke lyver. Jeg var ikke der inne.
- Tullprat. - Du så hvor den var.
Kom igjen, Beauchamp. Jeg skal ikke røre deg.
Kom igjen.
Kom igjen! Kom her!
Nei!
Nei! Nei!
Hva har du gjort?
Han var så vakker.
Han var storslagen.
Han fortjente ikke å være innelåst i et bur.
Han fortjente å være fri.
Hva gjorde du?
Du drepte ham!
- Jeg måtte. - Det var min tiger! Du drepte ham!
Du drepte tigeren min! Den var min!
Jeg hater deg! Du er ikke den jeg trenger!
Jeg trenger henne!
Si navnet hennes!
Si det!
Caroline.
Jeg trenger henne.
Jeg trenger henne også.
Men vi har henne ikke.
Ingen av oss.
Hei, hør på meg.
Det vi har, det eneste vi har...
Det er hverandre. Vi må lære å arbeide med det.
Jeg vil ikke gråte.
Det er i orden, kompis.
Det er i orden. Det ordner seg.
Du kommer deg gjennom dette. Vi klarer det.
Du kommer ikke for å hamre løs på meg nå?
Nei, ma'am.
Godt skudd.
Han er i himmelen nå.
Han får det bra.
Går det bra?
- Han klarer seg. - Ja.
Du hadde rett.
Far kommer ikke og henter meg.
Og... Det er greit.
Jeg mente ikke det jeg sa om deg før.
Jeg hater deg virkelig ikke. Ikke i det hele tatt.
Du er min beste venn.
Det går bra.
Er dette din?
Den er vakker.
Du kan beholde den.
Hvis du vil.
I årevis lurte jeg på om vi gjorde det rette da vi åpnet buret.
Men jeg visste at vi måtte.
Jeg kan fremdeles høre lyden av det skuddet
som om det var i går.
Jeg trodde jeg ville dø av hjertesorg sammen med tigeren.
Men det gjorde jeg ikke.
Den dagen begynte jeg å se på livet på en helt ny måte.
Takknemlig for det jeg hadde.
Jeg godtok at visse ting aldri ville komme tilbake.
Vi ble satt fri fra burene våre den dagen.
Vi lærte at enkelte ting
ikke kan holdes innlåst for alltid.
Som minner og hjertesorg.
Og tigere.
BASERT PÅ ROMANEN AV KATE DiCAMILLO
Tekst: IYUNO-SDI GROUP Oversatt av: Jan Helge Hordnes